AksaraLLM/aksara-bahasa-daerah-v1 huggingface dataset:
Paul Bunyan ya iku sawijining tokoh fiksi carita rakyat Amérika. Dhèwèké digambarake duwé kekuwatan kang gedhé, amarga dhèwèké dhedhasar sawijining blandhong kayu kang urip ing abad kaping 19 ing Amérikah Sarékat.

Minangka tokoh fiksi, dhèwèké dikenal déning rakyat Amérika amarga kekuwatane, lan sipate kang sregep nyambut gawé, trampil, pinter ngrampungaké prakara lan tansah seneng. Sanajan carita ngenani Paul Bunyan dicaritakake kanthi kathok tular kawit abad kaping 19, tulisan ngenani dhèwèké ora ana sadurungé abad kaping 20.

Jurnalis James McGillivary nulis ngenani Bunyan ing seri esai kanthi irah-irahan The Round River Drive kang kaemot ana ariwarta Midwestern antarané taun 1906-1910. Nanging caritane benerbener wiwit dikenal kawit tulisan-tulisan ngenani dhèwèké akèh diemot ing ariwarta.

Akeh carita ngenani Bunyan kang diterbitake déning penerbit Red River lan penerbit liyané. Ing carita mau Bunyan digambarake lagi gawé Dano Gedhe kanggo gawé gowakan sapi raksasane.

Kagumunane Paul Bunyan minangka figur carita rakyat tansah ngrembaka lan akèh referensi ngenani dhèwèké ana ing carita, kartun, puisi lan lagu sarta pirang-pirang festival komunitas lan kompetisi nebang kayu kang bisa tinemu ing pirang-pirang wewengkon Amérika ya iku nebang kayu dadi salah sawijining tradisi.

Rujukan 

Folklor
Amsterdam ArenA iku stadion kang ana ing kutha Amsterdam, Walanda. Saiki stadion iki dadi kandhange grup bal-balan kang arane Ajax Amsterdam. Stadion iki dibangun wiwit taun 1993-1996 kanthi prabeya € 140 yuta, lan diresmekake nalika tanggal 14 Agustus 1996. Stadion iki bisa kanggo pagelaran musik lan bal-balan. Payone stadion iki bisa dibuka lan ditutup. Kurang luwih ana 52.960 kursi ing stadion iki nalika kanggo nonton bal-balan. Stadion iki wis kalebu stadion bintang lima miturut UEFA.

Stadion iki dadi kandhange grup bal-balan AFC Ajax wiwit taun 1996 nganti saiki. Stadion iki digunakaké nalika Euro 2000. Wektu Euro iku ana pagelaran musik kang ngundang artis kang misuwur kaya ta Madonna, André Hazes lan The Rolling Stones.

Pranala njaba 
 Situs Amsterdam ArenA
 Photo Aerial Stadion (Google Maps)
 Petunjuk Stadion ke Amsterdam ArenA

Stadion bal-balan
Amsterdam
Rawa Upo (우포늪) ya iku sawijining dataran teles kang dumunung ing kabupatèn Changnyeong, Gyeongsang Kidul, Koréa Kidul. Rawa iki minangka péranganing dataran teles lan rawa alami kang paling amba ing Koréa kang dadi panggonan pelestarian ékologi. Rawaliyané ing panggonan iki ya iku Mokpo, Sajipo, lan Jjokjibeol. Ambane Rawa Upo ngancik 2 juta m².

Rawa Upo duwé peran wigati minangka panggonan rembesing banyu kang bisa ngeculake lan nyimpen banyu. Saliyané iku, kawasan iki nyediakake habitat kang ideal kanggo iwak lan kéwan-kéwan banyu liyané. Ing mangsa banjir amarga kali Nakdong kakehen, level banyu ing rawa Upo dhuwuré ngancik 5 mèter saka jerone, kanthi kapasitas banyu 134 juta mèter kubik banyu kang mbantu ngendalekake sistem banyu lan duwé manfaat kanggo saluran irigasi.

Flora lan fauna 
Panggonan iki akèh spésies tuwuhan lan nyediakake habitat kang apik tumrap panguripan fauna. Banyu rawa nyediakake nutrisi kang akèh kanggo tuwuhan, manuk, iwak lan kéwan liyané. Rawa duwé total flra lan fauna 1.772 jinis kalebu tuwuhan, iwak banyu tawar, manuk, gegremet, lan invertebrata kanthi rincian 435 jinis tuwuhan kang minangka konsèntrasi 50-60 % saka sekabehing jinis tuwuhan ing Koréa.

Jinis tuwuhan kang umum, kaya ta duckweed (Spirodela polyrhiza), chestnut air (Trapa japonica flerow), lan frogbit (Hydrocharis dubia) kang maujud sesawangan ijo kang nylimuti rawa. Jinis tuwuhan liyané ya iku sesuketan rawa Mischantus sacchariflorus, Bulrushes (Scirpus maritimus), pari alasan (Zizania latifolia), lan club rushes (Scripus lacutris). Tuwuhan dedalu kaya ta jinis Salix koreensis lan Salix gracilistylia, urip subur. Tuwuhan-tuwuhan iki dadi papan panggonan pirang-pirang jinis organisme ing antarané ya iku siput misteri cina (Cipangopaludina chinensis malleata), iwak, gegremet lan manuk-manuk kang cacahé punjul 350 jinis.

Ing rawa iki ana orservatorium kang minangka ngemati wewengkon sakiwatengene rawa lan manuk-manuk alasan. Jinis kang habitate ana ing rawa kaya ta bango klawu, bango salju, bèbèk berbintik, pitik banyu lan lya-liyané. Golongan manuk padha teka kanggo golèk panganan ing panggonan iki.

Pranala njaba 
 Upo Marsh

Cathetan suku 

Rawa
Géografi Koréa
Gyeongsang Kidul
Zuppa ya iku sawijining panganan khas Italia awujud sup. Sup Zuppa iku ana rong pérangan ya iku sup iku dhéwé lan pastry.
Sup zuppa digawé saka bumbu rempah, campuran endhog, jagung, lan irisan daging pitik.
Duduh sup zupa iku kenthel kaya krim.
Pastry utawa kulit glepung minangka pérangan liyané saka panganan Italia iki.
Pastry digawé saka adonan glepung mirunggan kang duwé cita rasa khas.
Sup zuppa disuguhake kanthi cara kang bedha saka sup-sup liyané.
Sup zuppa diwadhahi ing mangkok keramik cilik kang tahan panas lan ing ndhuwur mangkok iku ditutupi déning kulit pastry kang wis digawé.
Dadi, sup kang ana ing mangkok ketutupan déning kulit pastry mentah.
Kulit pastry iki kudu nutup rapet ing sakabehing lambe mangkok. Yèn ana sing kebuka sithik waé, kulit pastry ora bakal gelem ngembang.
Yèn wis kaya mangkono, zuppa banjur dilebokake ing oven saperlu dipanggang nganti pastry mateng.
Panase oven kudu tansah dijaga supaya adonan kulit bisa ngembang.
Yèn kurang panas utawa kepanasen kulit pastry ora bisa ngembang.
Titikane pastry mateng ya iku kulit pastry wis ngembang lan wernane coklat semu kuning.
Zupa énak nalika dipangan panas-panas.

Cathetan suku 

Olah-olahan Itali
Museum Kartini, Jepara dipunyasa tanggal 21 April 1977, kang sami kaliyan seabad pèngetan R.A. Kartini déning Bupati Jepara, Sudikto SH. Museum Kartini wiyaripun 5210 mater pesagi lan wiyar wangunan 890 mèter kang wonten gedhong-gedhungipun.

Wangunan Museum 
Wangunan musiyum punika wonten 3 gedung inggih punika:
 Gedung K luasipun 590 mèter
 Gedung T luasipun 130 mèter
 Gedung N luasipun 190 mèter
Gedung N dipundamel kanggé papan kagiyatan seni.

Kaistimewaan 

Museum inggih punika musiyum kang gadhah panilaran-panilaran R.A. Kartini lan kakangipun inggih punika R.M.P. Sosrokartono. Sapanunggalipun musiyum punika gadhah panilaran-panilaran benda kuna kang pinanggih ing wewengkon Kabupatèn Jepara. Koleksinipun inggih punika:
 Ruang I inggih punika gedung K kanggé koleksi panilaran R.A. Kartini inggih punika benda-benda lan foto-foto piyambakipun.
 Ruang II kaki K kanggé benda panilaran R.M.P. Sosrokartono.
 Ruang III kaki K ngandhap kanggé benda-benda kang gadhah nilé sajarah purbakala, inggih punika arkéologi, keramik, lan sapanunggale, asil kas Jepara: ukir-ukiran, anyaman pring, lan sapanunggalipun.
 Ruang IV gedung T wonten ri iwak raksasa Joko Tuwa kang panjangipun 16 mèter, kang pinanggih ing perairan Kapulauan Karimunjawa ing pertengahan wulan April1989.

Panggènipun 
Museum Kartini dumunung ing Désa Panggang, Kacamatan Jepara, Kabupatèn Jepara, inggih punika ing alun-alun no 1 Jepara, ing sisih lor Pendopo Kabupatèn Jepara.

Cathetan suku 

Musiyum ing Jawa Tengah
Kim inggih punika juru main bal naturalisasi kang nomer satunggal ing Indonesia. Sadèrèngé puniku Kim dados warga nagara Jerman, nanging Kim langkung milih dados warga nagara Indonesia.

Profil saking Kim Jeffrey Kurniawan 
Profil saking Kim inggih punika:
 Asma: Kim Jeffrey Kurniawan
 Papan/Tanggal Lair: Muhlaker, 23 Maret 1990
 Dhuwuripun: 167 cm
 Posisi: Glandhang tengah, kiwa lan tengen
 Kalih Sepuh: Petrus Irawan Kurniawan, Indonesia lan Uschi Kurniawan, Jerman.
 Urutan Kulawarga: kalih saking tiga saudara
 Pemain Favorit: Xavi Harnandez
 Club Favorit: Barcelona

Karier saking Kim Jeffrey Kurniawan 
Karier saking Kim inggih punika:
 1994 - 1996 FV Knittlingen
 1996 - 2006 FC Karlsruher
 2010 - 2013 Persema Malang
 2013 - 2015 Pelita Bandung Raya
 2015 - 2021 Persib Bandung
 2021 - saiki PSS Sléman

Cathetan suku 

Pamain bal-balan Jerman
Pamain tengah bal-balan
Lair 1990
Bae Su-Ji (Hangul: 배수지) kang duwé jeneng panggung Suzy  iku artis Koréa, modhel, penyanyi lan bintang filem. Suzy lair ing Gwangju, Koréa Kidul tanggal 10 Oktober 1994. Dhuwure Suzy ya iku 167 cm. Suzy iku anggota paling nom saka golongan grup wadon "Miss A".  Sajeroning grup iku, Suzy kekancanan karo Fei, Jia, lan Min. Suzy tepung karo donyané entertainment wiwit cilik. Ing taun 2010 Suzy tau mèlu ing Samsung anycall commercial model 2 minangka  Kim Soo. Taun 2011, dhèwèké olèh kasempatan dadi paraga baku ing sérial filem Dream High. Ing filem iku, dhèwèké main bareng karo Taecyeon, Lee Ji Un, Jang Wooyoung, Ham Eun Jung lan Kim Soo-Hyun. Ing filem iku, dhèwèké main dadi Go Hye Mi. Dhèwèké uga main ing filem Dream High 2 ing taun 2012.

Bae Su-ji tau dadi modhèl ing online shop sadurungé njegur dadi phone model. Bae Su-ji mèlu gladhèn 1 taun ing JYP sadurungé debuté. Dhèwèké tau mèlu ing acara Superstar K, acara televisi kanggo golèk bakat. Sadurungé dadi artis, Suzy dhisiké ngréwangi wong tuwané kanthi buka warung kopi kang diarani "Caffe Soo" ing Kwangju. Ing taun 2011, Bae Su Ji éntuk kapitayan dadi paraga baku ing serial televisi Koréa Dream High lan main peran minangka Go Hye Mi. Ing filem iku, dhèwèké nyanyi tembang minangka soundtracke filem iku kanthi irah-irahan tembang Winter Child lan Dream High.

Filmografi 
 2011 Dream High
 2012 Dream High 2

Cathetan sikil

Pranala njaba 
 Facebook Suzy Miss A Bae Su Ji
 Facebook Miss A Suzy Bae Su Ji
 Twitter 숮이 @missA_suzy

Artis
Penyanyi
Aktris
Modhèl
Koréa
Lair 1994
Taecyeon (옥택연) iku aktor, modhel, lan penyanyi personel 2PM. Dhèwèké lair tanggal 27 Dhésèmber 1988 ing kutha Seoul, Koréa Kidul. Taecyeon duwé dhuwur 185 cm lan boboté 76 kg. Dhèwèké duwé golongan dharah AB. Taecyeon bisa basa celathu ing patang basa, ya iku basa Koréa, basa Inggris, basa Spanyol, lan basa Cina. Ing taun 2010, Taecyeon debut minangka aktor ing drama Koréa kanthi irah-irahan Cinderella's Sister lan banjur dadi paraga baku ing darama KBS kang irah-irahane Dream High. Taecyeon duwé kelangenan ya iku musik, wakeboarding, lan ski. Dhèwèké tau sekolah ing Dankook University. Taecyeon tau digosipake pacaran karo Sohee, personel Wonder Girls.

Sanajan wong Koréa asli, Taecyeon tau omah-omah suwéné 7 taun ing Bedford, Massachusetts. Mula saka iku, dhèwèké bisa celathu ing patang basa: Koréa, Inggris, Spanyol, Cina. Dhèwèké uga tau mèlu acara audhisi musik bebarengan karo Junho lan Chansung, Superstar Survival, nanging dhèwèké dadi kontentan pisanan kang nglungani acara. Nalika mèlu audhisi JYP ing New York, janjane dhèwèké péngin dadi modhel utawa aktor. Ing JYP, Taecyeon bisa kalatih dadi rapper kang apik ing 2PM. Kepinginane njajal akting bisa kasil. Dhèwèké éntuk kapitayan main dadi Jungwoo ing serial Cinderella’s Sister bebarengan karo Moon Geum Young. Dhèwèké uga diwènèhi kapitayan main dadi Jin Guk ing serial Dream High.

Taecyeon tau ngalami insiden cilik ing salah siji performa konsere. Untunge dhèwèké slamet tanpa tatu-tatu. Kadadeyan iku kelakon ing konser kang disponsori déning Gmarket, Stay G Concert ing stadium Olympic, Taecyeon tiba kanthi rai dhisik kang natap mangisor. Jebule nalika iku, Taecyeon lagi nglakoni obahan akrobat kanggo lagu hit 2PM kang duwé tajuk 10 Points out of 10, nanging kepleset. Kaget, dhèwèké banjur ngadek lan nyekeli raine. Anggota sing liyané langsung ngrubungi kanggo mriksa kahanane Taecyeon. Sawisé ngerti ora apa-apa, anggota 2PM nrusake aksine ing sadhuwuring panggung kanthi nyanyikake lagune. Ing konser iku, 2PM nyanyekake 5 tembang.

Televisi

Diskografi 
 2PM

Cathetan sikil

Pranala njaba 
 Twitter taec @taecyeon
 2PM Homepage
 2PM YouTube Channel
 DC Inside 2pm Gallery
 DC Inside Cinderella sister gallery
 Taecyeon's me2day 

Artis
Penyanyi
Koréa
2PM
Ham Eun-jeong  (함은정) iku aktris lan penyanyi saka Koréa. Dhèwèké duwé dedegan sing dhuwuré 167 cm lan boboté 47 kg. Dhèwèké tau sekolah ing Dongguk University (Performing Arts). Klangenane Eun Jung ya iku nonton filem, ndelok-ndelok majalah fashion, lan maca buku. Dhèwèké duwé keahlian babagan Tae Kwon Do, Lelagon traditional Koréa, lan pacuan jaran.

Eun Jung iku anak tunggal, ibune guru piano ing Koréa Kidul. Nalika cilik, Eun Jung tau mèlu kontès Little Miss Koréa ing taun 1995. Nalika iku, dhèwèké isih umur 7 taun. Dhèwèké uga tau katon ing filem drama lan iklan sabun kang dibabarake stasiun telivisi lokal. Eun Jung seneng ulah raga Tae Kwon Do. Nalika SMP, dhèwèké tau ngentukake 3 kajuwaraan Tae Kwon Do.

Karire Eun Jung diwiwiti dadi modhel ing salah siji video SG Wannabee's "Gasisri". Dhèwèké uga taun akting ing video klip FT Island, kaya ta Cheondung, Hansaramman, lan Namjaui Cheotssarangeun Mudeomkkaji Ganda. Dhèwèké uga katon ing video klip Davinci's kang irah-irahane Sigana Moeomchawora.

Drama pisanan kang dimainake déning Eun Jung ya iku Coffe House. Ing filem iku dhèwèké main dadi Kang Seon Yeon, bocah wadon lugu kang duwé kedai kopi, lan ing pungkasan carita, dhèwèké dadi sekretarise panulis kang misuwur. Dhèwèké uga main ing serial drama sekolah Dream High. Ing filem iku dhèwèké main dadi Yoon Baek Hee lan ing filem iku dhèwèké main barengan karo Suzy Miss A minangka Go Hye Mi.

Tara Eun Jung kang duwé jeneng asli Ham Eun Jung bisa diundang Tara Eun Jung amarga dhèwèké kalebu ing golongan grup Tara. Saliyané Eun Jung, personel Tara liyané ya iku Boram, Qri, lan Park Ji Yeong.

Filmografi

Serial Televisi

Drama Televisi

Film

TV Show

Music video appearances

Diskografi

Soundtrack

Liyane

Bebungah

Cathetan sikil

Pranala njaba 
 Twitter Ham Eun Jung @taraeunjung1212
 minihp.cyworld.com 
 www.imdb.com

Aktris
Penyanyi
Koréa
Sega Kapau ya iku sega rames khas Nagari Kapau, Tilatang Kamang, Kabupatèn Agam, Sumatra Kulon kang isiné sega, sambel, lan lawuh khas gulé cubadak (nangka), gulé cangcang (balung lan daging kebo), gulé babek (jeroan kebo), lan gulé tunjang (kulit utawa kikil, urat daging kebo lan sapi). Panganan kang dadi andalan saka Kapau ya iku gulé Kapau kang rasané gurih lan pedhes sarta duduh kanthi warna kunir kang khas. Jangan gulé Kapau isiné irisan kluwih, bung, kul, pakis, kacang lanjaran, lan jèngkol. Duduh gule iki ora patiya kenthel jalaran ora nganggo santen akèh lan wernane kuning semu abang. Lawuh khas liyané ya iku dèndèng balado, dèndèng lado hijau, randang, gulé iwak, welut goreng, ayam goreng, gulé tambunsu,pangek iwak paweh batalua (gule iwak tawes ngendhog kang dimasak nganti garing),lan sapanunggale. Gulé tambusu ya iku panganan kang digawé saka endhog kang dilebokake ing usus sapi utawa kebo. Beras kanggo sega kapau kudu duwé mutu kang apik, padatan nganggo beras saka Bukittinggi lan Kabupatèn Agam. Tandha khas sakabehing lawuh kanggo sega kapau ya iku rasané rada kecut jalaran masakke akèh nganggo miri. Rasa khas masakan Kapau iku saka cara masakke kang nganggo keren utawa anglo utawa tungku lan disangai (dimasak nganggo tudhung kukus) sajeroning kuwali wesi nganggo geni cilik. Cara masak kang kaya mangkene mbutuhake wektu kang dawa.

Cathetan suku 

Masakan Padang
Olah-olahan Indonésia
Nadya Mulya iku salah sijiné modhél, juru main sinétron, bintang filem, lan uga presenter TV. Nadya Mulya iku wong wadon kang lair ing Jakarta nalika tanggal 19 Fèbruari 1980. Nadya Mulya tau éntuk runner up 1 kontès kecantikan Puteri Indonesia nalika taun 2004. Saliyané iku Nadia Mulya uga kapilih dadi Puteri Pariwisata.
Dhèwèké éntuk gelar S2 saka University of Reading England International Management, Inggris. Nadya Mulya miwiti karir nalika dhèwèké dadi juwara loro Wajah Femina nalika taun 2001. Sawisé iku, Nadya Mulya uga éntuk kasempatan dadi bintang iklan lan bintang video klip.
Nadya Mulya iku wong wadon kang duwé katurunan Jawa-Bèlgi-Banten. Nadya uga tau main filem ing filem kang judhule Andai Ia Tahu nalika taun (2002). Sawisé iku, Nadya Mulya uga main ing sinétron kang judhulé So What Gitu Lhoh! lan Cintailah Cinta.

Nadia Mulya nikah karo wong lanang kang duwé katurunan Sunda-Padang. Wong lanang iki jenengé Dustin Mirjaya Budiyana. Saka pernikahan iki, Nadya lan Dustin nduwéni anak kang jenengé Nadine Anjani Mulya Mudijana.
Saliyané dadi presenter, Nadia uga duwé bisnis butik. Nadia duwé bisnis kanthi dodolan baju hamil

Cathetan suku 

Aktris Indonésia
Éropah-Indonésia
Wong Jakarta
Modhèl Indonésia
Finalis Wajah Femina
Nadia Vella (), iku salah sijiné aktris kang asalé saka Indonésia. Nadia Vella iku anak wuragil saka sadulur kang cacahé papat.

Nadia Vella miwiti karir nalika dhèwèké lagi umur 3 taun. Nalika iku Nadia Vella wis dadi bintang prodhuk mi instan "Mi Cio". Sawisé iku Nadia Vella banjur dadi bintang filem ing FTV. Saliyané dadi bintang filem ing FTV, Nadia uga dadi bintang ing sinétron kang judhulé Olivia lan Cincin. Nalika taun 2008, nadia Vella main ing filem kang judhulé "Cinta Setaman". Nalika taun 2009, Nadia dadi bintang filem kang judhulé "Dikejar Setan" kang disutradarai déning Harry Dagoe Suharyadi. Saliyané iku, Nadia Vella uga tau main filem kang judhulé Melodi. Ing filem iki Nadia Vella main karo Amir Mahira, Nadya Amanda, Yasamin Jasem, Tengku Wikana, Djenar Maesa Ayu, Vety Vera, Daus Separo, Mario Maulana, lan Andre Hehanusa.

Sanajan nalika lulus SMA, Nadia Vella luwih milih ngrembakakaké karir ing donyaning hiburan nanging Nadia uga kepéngin nerusaké pendhidhikané. Nadia Vella iku seneng filem kang duwé genre drama. Nadia kepéngin njupuk babagan komunikasi supaya luwih lancar yèn ngomong ing ngarepé wong akèh.

Cathetan sikil 

Modhèl Indonésia
Aktris Indonésia
Tokoh Bandung
Nadia Petrova () iku petenis tunggal wadon. Nadia Petrova nduwéni awak kang dhuwuré 178 cm lan aboté 65 kilo gram. Nadia Petova dadi petenis wadon kang profésional nalika taun 1999. Nadia Petrova uga tau éntuk rangking kang paling dhuwur sadonya, Nadia Petrova tau éntuk rangking lima sadonya nalika tanggal 15 Mèi 2006 kapungkur. Saliyané iku, Nadia Petrova uga tau éntuk gelar juwara profésional kang cacahé limang gelar juwara profésional tunggal putri nganti saiki.
Nalika taun 2004, Nadia Petrova pancèen ora éntuk juwara siji ing Australian Open, nanging Nadia Petrova banjur sukses ing WTA sirkuit.
Nadia Petrova kang asalé saka Ruslan menang saka Tamarine Tanasugarn kang asalé saka Thailand. Nadia menang nalika lomba ing tetandhingan tunggal putri ing turnamen Australian Open tennis ing Melbourne nalika tanggal 15 Januari 2007.

Nadia Petrova iku kalebu petenis kang nduwéni pengalaman. Nadia mèlu main ing tennis Pro nalika taun 1999. Prestasi kang ditampa Nadia Petrova ya iku rangking 3 WTA nalika Mèi taun 2006, rangking sekaran 37 WTA (20 Juni 2011). Déné gelar Juwara kang tau ditampa ya iku 4 ITF lan 9 WTA. Saliyané iku Pencapaian ing Grand Slam ya iku Quarter Final (QF) Australian Open (2006, 2010); QF Wimbledon (2005, 2008); QF US Open (2004, 2005) lan Semi Final French Open (2003, 2005).

Cathetan suku 

Petenis Ruslan
Candhi Sambisari inggih punika salah satunggalipun candhi tilaran mangsa kajayaanipun agami Hindhu ing Pulo Jawa ingkang miturut administrasinipun wonten ing wewengkon Dusun Sambisari Kalurahan Purwomartani Kacamatan Kalasan Kabupatèn Sléman, Provinsi Daerah Istimewa Yogyakarta (DIY). Candhi punika kalebet candhi aliran Syiwaistis ingkang dipunyasa ing abad X déning Wangsa Syailendra. Candhi Sambisari nembé dipunpangggihi ing taun 1966 déning tiyang tani ingkang namanipun Karyoniangun ingkang nembé macul sabinipun.

Awit pamanggihan Candhi punika, Balai Arkeologi Yogyakarta lajeng ngawontenaken panalitén lan ékskavasi. Adhedhasar panaliten bab géologis watu candhi lan siti ingkang sampun ngurug candhi sadangunipun atusan taun, candhi kanthi inggil 7,5 méter punika kinten-kinten kaurug déning material Gunung Merapi ingkang mbledhos ing wulan 1006 Maséhi. Salajengipun, saking asil panalitèn ingkang dipunwontenaken ing wulan Juli 1966, pikantuk asil bilih wewengkon kasebat panci satunggalipun situs candhi. Nalika taksih prosès panalitèn (pangerukan) ugi kapanggih kathah piranti ingkang gadhah sajarah, kados tembikar, emas, lan prasasti ingkang dipundamel saking emas. Miturut tim ingkang neliti, pamanggihan kathah piranti kasebat dados indhikasi bilih Candhi Sambisari dipunyasa déning Raja Rakai Garung. Sasampunipun ékskavasi dipunwontenaken, lajeng dipunwiwiti prosés panataan (panyusunan) malih candhi ingkang ing wekdal samanten taksih misah-misah. Awit saking punika, situs candhi kasebat lajeng dipundadosaken minangka wewengkon suaka budaya.

Taun 1987, Balai Arkeologi Yogyakarta ngawontenaken pamugaran lan rekonstruksi candhi. Saking prosés rekonstruksi kasebat, pikantuk asil bilih wontenipun Candhi Sambisari punika ing jero 6,5 méter saking siti sisih nginggil. Amargi punika, déning masarakat ing mrika, candhi punika dipunsebat minangka Candhi Salebeting Siti.

Cathetan suku

Pranala njawi 
Candhi Sambisari

Artikel mawa basa krama
 
Candhi ing Ngayogyakarta
Jam Gadang inggih punika sesebatan kanggé satunggalipun menara jam ingkang wonten ing jantungipun Kutha Bukittinggi, Sumatera Kilèn. Jam Gadang punika sebatan ingkang dipunparingaken masarakat Minangkabau dhateng wangunan menara jam punika, amargi panci menara punika gadhah jam gadang, utawi jam ingkang ageng (jam gadang=jam ingkang ageng; gadang tegesipun ageng ing basa Minangkabau).

Saking fénomenalipun wangunan menara jam punika nalika wekdal dipunyasa, saéngga wiwit madhegipun, Jam Gadang sampun dados narik kawigatén saben tiyang ingkang mirsani. Amargi punika, Jam Gadang dipundadosaken satunggalipun panandha utawi markah margi Kutha Bukittinggi lan ugi minangka salah satunggalipun ikon provinsi Sumatrera Kilèn.

Jam Gadang dipundamel ing taun 1926 déning arsiték Yazid Sutan Gigi Ameh. Jam punika dados bebungah saking Ratu Walanda dhateng Rook Maker, controleur (Sekretaris Kutha) Bukittinggi ing wekdal papréntahan Hindhia-Walanda rumiyin.

Menara jam punika sampun makaping-kaping dipunewahi wujudipun ing sisih pupus utawi pucukipun. Wiwitanipun awujud bundheran lan ing nginggilipun wonten patung ayam jago. Nalika njajah Indonésia, Pamarintah Jepang ngewahi wujud punika dados awujud klenthéng. Sasampunipun mardika, wujudipun dipun-gantos malih kanthi ornamén griya adat Minangkabau.

Cathetan suku

Pranala njawi 

Situs kota Bukittinggi

Artikel mawa basa krama
Menara jam
Kutha Bukittinggi
Papan Pariwisata ing Sumatera Kilèn
Situs Ratu Baka inggih punika wangunan tilaranipun Karajan Mataram Kina ingkang wonten ing Provinsi Daerah Istimewa Yogyakarta. Wangunan punika wonten ing sisih kidulipun Candhi Prambanan, jarak antawisipun kalih candhi punika kinten-kinten 3 km. Situs Ratu Baka dipunyasa ing wekdal pamarintahanipun Rakai Pangkaran, salah satunggalipun trah katurunan Wangsa Syailendra.
Kompleks Situs Ratu Baka punika wiwitanipun kapanggih déning van Boeckhlotz ing taun 1790. Nanging nembé satunggal atus taun salajengipun, panaliten dhateng situs punika nembé dipunwontenaken lan dipunpublikasikaken ing buku Karaton van Ratoe Boko. Miturut pamanggih para ahli sajarah, situs ingkang awujud candhi punika gadhah multifungsi, inggih punika minangka bénthèng karaton, panggènan ngibadah, lan guwa.
Jembar sadaya areal candhi ingkang wonten ing 196 m ing sanginggilipun lumah laut punika inggih punika 250.000 méter kubik. Situs punika kapérang saking sekawan wangunan, sisih kilèn, wétan, lan tengahipun. Wangunan candhi punika kapérang saking wangunan gapura utami, lapangan, candhi pembakaran, kolam, lan kompleks keputren. Ing sisih wangunan punika ugi wonten sumur ingkang namanipun Amerta Mantana ingkang tegesipun toya suci. Ing sisih wétanipun wonten kompleks guwa, stupa Buda, lan kolam. Lan ing sisih kilènipun wonten perbukitan ingkang narik kawigatén kanggé papan lérèn sasampunipun kliling situs candhi punika.

Cathetan suku

Pranala njawi 
 Website Resmi Taman Wisata Borobudur-Prambanan-Ratu Boko

Artikel mawa basa krama
 
Candhi ing Ngayogyakarta
Candhi Ijo inggih punika salah satunggaling komplèks cecandhèn ingkang wonten ing Gumuk Ijo. Naminipun candhi punika dipunpendhet saking namanipun panggènan dipunwangunipun candhi punika ingkang déning tiyang ing mrika dipunwastani Gumuk Ijo. Gumuk Ijo kalebet pagumukan paling inggil ing wewengkon Kacamatan Prambanan, Sléman, ingkang inggilipun kinten-kinten 410 méter sanginggilipun palumahan sagara. Candhi Ijo mapan ing 357,402 méter-395,481 méter ing sanginggilipun palumahan sagara. Candhi punika mapan ing panggènan paling inggil ing antawisipun candhi-candhi sanèsipun ing wewengkon Yogyakarta.

Komplèks candhi Ijo sajatosipun taksih wonten ing satunggal pagumukan kaliyan candhi-candhi sanèsipun, kados Candhi Ratu Baka, Candhi Barong, sarta Candhi Banyuniba. Candhi-candhi kasebat wonten ing sanginggilipun gunung kapur Kacamatan Prambanan. Candhi Ijo kinten-kinten dipunyasa watawis abad kaping 9 Maséhi.

Cathetan suku

Pranala njawi 
Candhi Ijo

Artikel mawa basa krama
Ijo
Candhi
Lee Kuan Yew (miyos ing Singapura, 16 September 1923) inggih punika tilas Mahamantri Singapura wekdal taun 1959-1990. Sadangunipun dados pangarsanipun nagari kasebat ingkang dangunipun ngantos tigang dasawarsa, Singapura saged ngrembaka saking nagari golongan Donya Katiga dados salah satunggalipun nagari majeng ing donya, kamangka nagari kasebat gadhah sakedhik padunungipun lan ugi sumber daya alam ingkang sakedhik. Lee asring ngendikan, bilih satunggalipun sumber daya alam Singapura inggih namung padunungipun lan sengkut anggénipun nyambut damel. Panjenenganipun dipunurmati kang ndunungi Singapura. Lee dipunakeni minangka arsitek kamakmuran Singapura ing wekdal samangke, sasanesipun ugi wonten pambiyantunipun Wakil Mahamantri Goh Keng Swee ingkang ahli ékonomi.

Pendhidhikan 
Lee Kuan Yew sekolah ing SD Telok Kurau, Raffles Institution, lan Raffles Colloge. Kuliahipun naté kandheg amargi wonten Perang Donya II lan panjajahan Jepang ing Singapura ing taun 1942-1945. Nalika wekdal samanten, panjenenganipun sadena stikfas, satunggalipun lem ingkang kadamel saking glepungan. Lee remén maos lan wasis ing bab basa. Lee ugi tumbas buku-buku mirah lan rémen ngentosi duginipun kapal ingkang mbekta kalawarti abasa Inggris. Sasampunipun perang pungkasan, Lee mendhet jurusan hukum ing Fitzwilliam College, Inggris. Panjenenganipun kondur dhateng Singapura ing taun 1949 lan nyambut damel dados pengacara ing biro Laycock lan Ong. Ing taun 1954, kaliyan golongan rekan kelas manengah ingkang naté sekolah ing Inggris damel Parte Aksi Rakyat (PAP) kanggé damel nagari Singapura ingkang mardika saéngga kolonialisme Inggris saged ical.

Cathetan suku

Pranala njawi 
 Biografi TIMEAsia 

Artikel mawa basa krama
Lair 1923
Aksara Fenisia asalé saka kira-kira taun 1000 SM lan wujud turunan langsung aksara Proto-Sinai. Aksara iki digunakaké déning wong Fenisia kanggo nulis basa Fenisia, sawijining basa Semitik Lor. Aksara-aksara modhèren sing wujud turunan aksara Fenisia ya iku aksara Yunani, aksara Latin, lan aksara Ibrani. Aksara Fenisia kalebu sawijining abjad. Aksara Fenisia iku abjad "gundhul". Sajeroning aksara Fenisia, vokal ora ditulisaké.

Prasasti-prasasti Fenisia tinemu ing saindhenging Laut Tengah. Situs-situsé ing antarané ya iku Byblos (Libanon) lan Kartago (Tunisia).

Aksara

Rujukan 

  Je m'appelle Byblos, Jean-Pierre Thiollet, Paris, ISBN 2 914 266 04 9

Pranala njaba 
 Phoenicia.org
 Ancient Scripts.com (Phoenician)
 Omniglot.com (Huruf Fenisia)

Basa Fénisia
Gunung Kawi ya iku sawijiné gunung geni kang ana ing Jawa Wétan, Indonésia, ana ing jèjèré Gunung Butak. Nanging nganti saiki durung ana cathetan kang nerangaké yèn gunung kawi iku njeblug utawa mbledhos. Gunung Kawi mapan ana ing sisih kulon kutha Malang, gunang kawi uga obyek wisata kang patut diparani nalika dolan ning Jawa wétan, amarga uniké gunung iku. Gunung iki duwé dhuwur 2,551 mèter, obyek wisata iki luwih patut dijenengi dadi "kutho ing gunung". Ing kéné para wisatawan ora bakal ngrasakaké sepi kaya ing gunung liyané, nanging ing kéné bakal disogati pamandangan alam kang mirib kaya ing nagari tiongkok nalika jaman biyèn. Saliyané dadi papan wisata, Gunung Kawi uga dipercaya dadi papan sarana pasugihan.

Ing sadawané dalan ing gunung kawi, bakal tinemu yasan-yasan arsitèktur khas Tiongkok, ing kana ana kuil/klenteng panggon kanggo sembahyang aliran Kong Hu Cu. Lumrahé wong-wong Tionghoa mara ing kana ing dina-dina mirunggan kanggo ritual keagamaan kaya ta njaluk kaselametan, giam si, ci suak lan sapanunggalané, nanging uga akèh kang mung klèncèr. Ing kana uga akèh panginepan utawa hotèl, losmen, lan omah-omah para warga kang bisa diséwa kanggo nginep.

Cathetan suku 

Gunung
Gunung ing Jawa Wétan
Biskop punika pimpinan Gréja ingkang wonten ing Keuskupan lan wujud péranganing hierarki Gréja Katulik Roma sasampunipun Sri Paus (Biskop Agung Roma) lan Kardinal. Salebetipun kalenggahanipun punika, Biskop asring dipunsebat minangka panggantos saking para rasul Kristus. Saben Biskop, amargi tahbisanipun, langsung dados péranganing jajaran para Biskop sa-donya (Collegium Episcopale) ing saandhaping pimpinan Sri Paus lan gadhah tanggel waler dhumateng sadaya Gréja Katulik (Paroki) ingkang wonten ing salebetipun wewengkon Keuskupan-nipun. Salebetipun Gréja, kalenggahan Biskop asifat salawasipun gesang lan dipunangkat déning Tahta Suci (The Holy See) ing Vatikan, Roma.

Pranala njaba 
 Tanda Wewenang Uskup
 Kantor Waligereja Indonesia
 Tahta Suci

 
Artikel mawa basa krama
Myra iku kutha kuna ing Lycia, ing endi saiki manggon kutha cilik Kale (Demre) ing wektu iki Porvinsi Antalya Turki. Papané ing kali Myros (Demre Çay), ing dhataran alluvial sing subur antarané Alaca Dağ, rentang Massikytos lan Laut Aegean.

Pranala njaba 

Notes on Myra at Turkish Ministry of Culture site
Sites in Myra 
Numismatic Links
Demre Guide
Finally a mass in the church of Saint Nicholas in Myra article from AsiaNews.it

Foto lan vide 
QTVR fullscreen panoramas of the Church of St. Nicholas and the Roman theatre
Myra Guide and Photo Album
Demre – Kale Guide and Photo Album
Virtual tour of the ancient city
Livius.org: Myra  (Pictures)
70 pictures of the classical city, with link to 130 pictures of Saint Nicholas church

Situs arkéologi ing Turki
Kutha Yunani kuna
Situs Romawi ing Turki
Anatolia
Lycia
Panggonan Prajanjian Anyar
Provinsi Antalya
Sajarah Provinsi Antalya
Dhifusi yaiku prosès pindhahé molekul larutan kang konsèntrasiné dhuwur minuju larutan kang konsèntrasiné asor tanpa ngliwati selaput mèmbran. Prosès dhifusi iku asring kadadéan ing awaké dhéwé. Tanpa sadhar, awaké dhéwé nglakokaké prosès iki yaiku nalika awaké dhéwé ambegan.

Cathetan sikil 

Biologi
Rudini () ya iku jenderal bintang papat lan pulitikus Indonésia.. Dhèwèké ya iku Mantri Dalam Negeri ana ing Kabinet Pembangunan V (1988-1993).

Pendidikan 
Lair saka pasangan pasangan R. Ismangun Puspohandoyo lan Kusbandiyah, dhèwèké sekolah SD lan Sekolah menengah ana ing Malang. sawisé iku mèlu Akademi Militer ing Breda, Walanda suwéné 5 taun (1951-1955). Sawisé balik ing Indonésia, dhèwèké dilantik dadi perwira rumaja lan duwé pangkat Letnan II. Pendhidhikan sateruse ya iku: Suski, Bandung (1961), Para Bandung (1964), Jump Master, Bandung (1966), Suspala Bandung (1967), Seskoad Bandung (1970), International Defence Management Course, AS (1973), Lemhanas, Jakarta (1977).

Pagaweyan 
Rudini tau dadi Panglima Kodam XIII/Merdeka (1978), Panglima Kostrad (1981) lan Kepala Staf Angkatan Darat (1983-1986). Dhèwèké ya iku pejabat Orde Anyar kang kiprahe ing mangsa era Reformasi. Dhèwèké dipercaya dadi Ketua Komisi Pemilihan Umum (KPU) taun (1999-2001), kang tugase minangka kng nglaksanakake Pemilu ing tanggal 7 Juni taun 1999.. Sawisé iku dhèwèké mimpin 52 anggota KPU kang duwé tanggung jawab nglaksanakake pemilihan umum kanthi kontestan multiparté (48 parté pulitik kang béda-béda asas lan kepentingane) sapisan sawisé 44 taun. Rudini uga minangka anggota Ikatan Cendekiawan Muslim Indonésia (ICMI).

Cathetan suku 

KSAD
Pangkostrad
Ketua KPU
Tokoh ICMI
Tokoh Malang
Mantri Dalam Negeri Indonésia
Alumni SMAK St. Albertus (Dempo) Malang
SMA Negri 1 Jekulo dumunung wonten ing kitha Kudus, Jawi Tengah, Indonésia inggih punika ing dalan Jend. Sudirman 34 Kalurahan Klaling, Kacamatan Jekulo, Kabupatèn Kudus. Kepala sekolah ingkang njabat sapuniki namanipun Bapak Drs. Agus Nuratman.M.Pd. Sekolah puniki dipunyasa tanggal 6 September 1989. Nalika samanten yasan sekolah dèrèng sampurna dipunyasa, dados Siswa Angkatan 1 kanggé sauntawis sinau wonten ing komplèks SMA 1 Bae. Sasampunipun pambangunan gedhong sekolah rampung ing taun 1990, siswa dipunpindhahaken dhumateng gedhong énggal Jekulo.

Cathetan suku 

Artikel mawa basa krama
Sekolah lanjutan ing Kudus
Kudus
Ismail Bin Marzuki () yaiku komponis gedhé Indonésia. Jenengé didadekaké minangka sawijiné pusat seni ing Jakarta yaiku Taman Ismail Marzuki (TIM) ing kawasan Salemba, Jakarta Pusat.

Latar Belakang 
Ismail Marzuki lair dan gedhé ing Jakarta saka kulawarga Betawi.

Sumbangan marang Musik Indonésia 
Lagu ciptaané karya Ismail Marzuki kang paling populer yaiku Rayuan Pulau Kelapa kang digunakaké minangka lagu penutup pungkasan giyaran saka stasiun TVRI ing masa papréntahan Orde Baru.

Ismail Marzuki èntuk anugerah penghormatan taun 1968kanthi mbukak Taman Ismail Marzuki, sawijining taman lan pusat kebudayan ing Salemba, Jakarta Pusat. Ing taun 2004 dhèwèké dinobatké mdadi salah sawijiné tokoh pahlawan nasional Indonésia.

Dhèwèké sempet madekaké orkes Empat Sekawan. Kejaba iku dikenal publik nalika ngisi musik ing filem Terang Bulan.

Kang ngréka lagu 
Ismail Marzuki sasuwéné iki dipercaya karo masarakat Indonésia minangka pangripta lagu Halo, Halo Bandung kang kawentar. Lagu mau nggambarké gedhéné semangat rakyat Bandung ana ing prastawa Bandung Lautan Api. Nanging satemene sapa pangripta lagu mau kang satemené isih diperdebatkan karo sapéranga masarakat Indonésia.

Karya Lagu 
 Aryati
 Gugur Bunga
 Melati di Tapal Batas (1947)
 Wanita
 Rayuan Pulau Kelapa
 Sepasang Mata Bola (1946)
 Bandung Selatan di Waktu Malam (1948)
 O Sarinah (1931)
 Keroncong Serenata
 Kasim Baba
 Bandaneira
 Lenggang Bandung
 Sampul Surat
 Karangan Bunga dari Selatan
 Selamat Datang Pahlawan Muda (1949)
 Juwita Malam
 Sabda Alam
 Roselani
 Rindu Lukisan
 Indonésia Pusaka

Pranala njaba 
 Ismail Marzuki
 Ismail Marzuki (1914-1958): Komponis Pejuang Legendaris 

Wong Jakarta
Pahlawan nasional Indonésia
Komponis Indonésia
Lair 1914
Salat Jenazah iku jinis salat kang diayahi tmrap jenazah muslim. Saben muslim kang tilar donya lananang utawa wadon dishalati déning muslim kang isih urip kanthi status ukum fardhu kifayah.

Sarat 
Sarat sajeroning panyelenggaraan salat iki ya iku:
 Sing ngayahi salat kudu ngebaki sarat sah salat kanthi umum (nutup aurat, suci saka hadas, ngadhep kéblat lsp)
 Jenazah/Mayit kudu wis diadusi lan dikafani.
 Jenazah didèlèh ing sisih wong kang ngayahi salat, kajaba diayahi ing kubur utawa salat ghaib.

Rukun Salat Jenazah 
Salat jenazah ora nganggo ruku', sujud utawa iqamah, nanging sajeroning posisi ngadeg wiwit takbiratul ihram nganti salam.
Ing ngisor iki urutané:
 Niat, kaya déné salat-salat liyané cukup diucapaké sajeroning batin ora perlu dilafalaké.   Niat salat jenazah
> Tumrap jenazah wong lanang:
" Ushalli 'alaa haadzal mayyiti arba 'a takbiiraatin fardhal kifaayati ma'muumam/imaaman lillahi ta'aalaa, Allahu akbar "

> Tumrap jenazah wanita:
" Ushalli 'alaa haadzihil mayyiti arba 'a takbiiraatiin fardhal kifaayati ma'muuman/imaaman lillahi ta 'aalaa, Allaahu akbar "
 Takbiratul Ihram pisanan banjur maca surat Al Fatihah
 Takbiratul Ihram kaloro banjur maca shalawat marang Rasulullah SAW minimal:"Allahumma Shalli 'alaa Muhammadin" tegesé: "Yaa Allah paringana salawat marang Muhammad"
 Takbiratul Ihram katelu banjur maca donga kanggo jenazah minimal:"Allahhummaghfir lahu warhamhu wa'aafihi wa'fu anhu" kang tegesé: "Yaa Allah ampuni panjenengané, paringana rahmat, kasajahtran lan apuranen panjenengané". Yèn jenazah kang dishalati iku wanita, wacan Lahuu diganti nganggo Lahaa. Dadi tumrap jenazah wanita wacané dadi: "Allahhummaghfir laha warhamha wa'aafiha wa'fu anha". Yèn mayité akèh wacané Lahuu diganti Lahum. Dadi kanggo jenazah kang akèh wacané dadi: "Allahhummaghfir lahum warhamhum wa'aafihim wa'fu anhum"
 Takbir kapapat banjur maca donga minimal:"Allahumma laa tahrimnaa ajrahu walaa taftinna ba'dahu waghfirlanaa walahu." kang tegesé: "Yaa Allah, aja nganti pahalané ora teka utawa aja Panjenengan nguculaké kita ngenani pahalané, lan aja nganti Panjenengan maringi kita fitnah sapungkuré, sarta ampuni kita lan dhèwèké." Yèn jenazahé wanita, wacané dadi: "Allahumma laa tahrimnaa ajraha walaa taftinna ba'daha waghfirlanaa walaha."
 Ngucapaké salam

Salat Ghaib 
Yèn ana kulawarga utawa muslim liya kang tilar donya ing panggonan kang adoh saéngga jenazahé ora bisa dihadiraké bisa dianakaké salat ghaib tumrap jenazah mau. Pelaksanaané padha karo salat jenazah, mung bédané ana ing niyat shalaté.
Niat salat ghaib:"Ushalli 'alaa mayyiti (Fulanin) al ghaaibi arba'a takbiraatin fardlal kifaayati lillahi ta'alaa"
Maknané: "aku niyat salat gaib kanggo mayit (fulanin) patang takbir fardu kifayah minangka (makmum/imam) amarga Allah""
tembung fulanin diganti nganggo jeneng mayit kang dishalati.

Rujukan 

 Kumpulan Salat-Salat Sunat, Drs. Moh. Rifa'i, CV Toha Putra, Semarang, 1993
 Tuntunan Shalat, Dzikir.org 

Salat
Dhèndhèng balado yaiku siji masakan khas saka Sumatra Kulon kang digawé saka daging sapi kang diiris tipis amba banjur dipépé, digorèng garing, lan dibumboni bumbu balado. Ing Minangkabau ana patang warna dhèndhèng yaiku dhèndhèng balado, dhèndhèng batokok, dhèndhèng lambok, lan dhèndhèng baracik. Lumrahé dhèndhèng balado kang nganggo lombok abang, déné liyané nganggo lado mudo utawa lombok enom kang wernane isih ijo. Lombok enom ijo iki pedhese ora kaya lombok abang, ambune uga séjé.
Dhèndhèng balado nduwé sapérangan jinis yèn didheleng saka dhèndhèng lan sambele. Didheleng saka dhèndhèng, ana kang daging sapine diiris tipis-tipis, dibumboni, dipépé nganti garing, banjur digoreng. Bumbune uga bedha. Ana kang nganggo tumbar, ana sing ora nganggo. Nanging ana uga kang kang ora dipépé. Daginge digodhog karo bumbu, diiris tipis, banjur digoreng garing. Ana uga kang ora dipepe lan digodhog, nanging langsung digoreng.
Kang kudu ana ing bumbu balado yaiku uyah, brambang, lombok abang, peresan jeruk nipis. Ana versi liya kang nambahake bawang ing bumbu dhendheng balado.

Cathetan suku 

Olah-olahan Indonésia
Masakan Padang
Musiyum Prangko Indonésia ya iku salah sawijining panggonan wisata kang ana ing Taman Mini Indonesia Indah Jakarta. Musiyum iki diresmèkaké tanggal 29 September 1983 kang minangka gagasan Ibu Tien Soeharto (Ibu Negara). Ambané musiyum iki 9.500 mèter pesagi. Ing platarané ana tugu kang wanguné bal donya lan manuk dara kang duwé tenger lagi maca layang kang nglambangakan visi lan misi PT Pos Indonésia.
Musiyum Prangko dihiasi ukiran-ukiran lan reca-reca gaya Bali Jawa, diubengi pager témbok kanthi lawang gapura cacah loro kang niru modhèl dhasar Candhi Bentar. Ing pérangan kiwa lan tengen ana rong yasan kang ambané 402 m2. Pérangan tengen kanggo pengelola lan papan pertemuan, déné sish kiwa kanggo kantor pos. Museum ini mamerake kolèksi prangko Indonésia lan jaban rangkah.

Cathetan suku 

Prangko Indonésia
Zhang Zuolin (Hanzi: 张作霖, 19 Maret 1873-4 Juni 1928) ya iku salah sijiné panglima perang Tiongkok nalika jaman Républik Tiongkok ing wiwitan abad 20. Zhang Zuolin iku panglima perang kanggo wewengkon Manchuria lan tau nguwasani laladan kang amba ing pérangan lor Tiongkok. Zhang Zuolin lumrahé diarani Komandhan Gedhé (大帥), Komandhan Udan (雨帥) utawa Macan Mukden.

Zhang Zuolin lair saka kulawarga kang prasaja. Ing karir militèré, Zhang Zuolin tau mbiyantu Jepang ing perang Ruslan-Jepang (1904-1905). Zhang Zuolin dadi pamimpin saka milisi Manchuria. Ing papréntahan Républik Tiongkok, Zhang Zuolin duwé kalungguhan kang wigati ing militèr. Sawisé diangkat dadi inspèktur jèndral Manchuria nganti Zhang Zuolin mati, dhèwèké nguwasani laladan iku. Zhang Zuolin kerep perang kanggo nguwasani laladan-laladan ing pérangan kidul wiwit taun 1920 lan saterusé. Zhang Zuolin tau perang karo panglima perang liyané ya iku Wu Peifu lan Feng Yuxiang. Perang iki ancasé kanggo ngrebut kutha Beijing. Pasukan Fengtian kang kabawah Zhang Zuolin bisa mimpin laladan Beijing lan Tianjin. Kaanan iki kalakon nganti taun 1926, awit sawisé iku Jiang Jieshi (Chiang Kai-shek) bisa mimpim kutha iku sawisé nganakaké èkspèdhisi lor. Jiang banjur meksa para panglima perang kanggo manut lan yasa papréntahan nasional Tiongkok. Sawisé iku jaman panglima perang banjur purna.

Cathetan sikil 

Lair 1873
Pati 1928
Tokoh Républik Cina
Tokoh militèr Tiongkok
Marga Zhang
Lair 1875
Klappertaart ya iku panganan awujud kuweh kang minangka panganan khas Manado. Kuweh iki digawé saka klapa, glepung, susu, mentega,lan endhog. Resep bolu iki dipangaribawani saka papréntahan kolonial Walanda nalika isih njajah ing Manado. Klappertaart isiné iku custard lembut kang ana irisan degane. Panganan iki paling énak dipangan nalika adhem. Klappertaart akèh didol ing warung makan utawa restoran-restoran kang nawakake masakan manado. Klappertaart kalebu panganan kang duwé kolesterol dhuwur.
Klappertaart bisa dimasak nganggo cara apa baé kaya ta dipanggang karo roti. Klappertaart kang akèh ditemoni ing pasaran padatan klappertaart kang dipanggang. Klappertaart kang kaya mangkono digawé saka adonan glepung, maizena, mentega, endhog, sarta klapa.Yèn wujudé kaya mangkene, klappertaart dadi padhet kaya roti tart. Saliyané klappertaart panggang, ana uga unbaked klappertaart (klappertaart kang ora dipanggang) kang teksture kaya custard. Yèn klappertaart kanthi wujud kaya mangkene, paling énak dipangan nalika adhem. Panganan iki aja nganti kesuwen dijarake ing njaba kulkas jalaran rasané bakal malih dadi kecut.
Ukuran klappertaart kang didol ing pasaran padatan koppen (cup), klein (cilik), middel (sedheng), lan Groot' (gedhé)

Cathetan suku 

Panganan
Olah-olahan Indonésia
Park Yong-ha () ya iku penyanyi lan aktor Koréa Kidul.
Dhèwèké dikenal dadi penyanyi sukses lan aktor kang ngasilaké pirang-pirang album lan single.
Lagu-laguné mau ora mung dirilis ing Koréa nanging uga ing Jepang, di gawangi agen 2 ya iku Yona Entertainment ning Koréa lan Up-Front Agency ing Jepang.
Sawisé karir kang gemilang mau, Park tinemu ninggal dunya déning ibuné ing omahé.
Penyebabé diperkiraké kerana bunuh diri. dhèwèké tinemu nggantung nggunakaké kabel charger camcorder.

Ing sajarah Kariré, diwiwiti taun 1994 wektu dhèwèké nggabung ana ing drama THEME THEATER.
Banjur taun 2002 jeneng Park banjur wiwit kondhang ing masarakat Asia amarga peran kang dilakoni ing drama serial kondhang WINTER SONATA bebarengan karo Bae Yong Joon lan Choi Ji-Woo.
Banjur taun 2003 dhèwèké miwiti karir dadi penyanyi.
Salah siji saka laguné kang judhulé Just For Yesterday dadi soudtrack ana ing drama
ALL IN kang dibintangi Lee Byung Hun lan Song Hye Kyo.
Laguné uga ana kang dadi hit manggon ing posisi paling nduwur tangga lagu Oricon, Say Goodbye.

Dhèwèké uga tau dadi modhel kanggo toko bébas béya Lotte bareng Rain.
Banjur vakum kurang luwih 5 taun suwené.
Dhèwèké wiwit aktif manèh nalika mainaké peran ing drama-drama Koréa, kaya ta ing drama serial kaya ON AIR, THE SCAM, lan THE SLINGSHOT.

Wara-wara babagan ninggal donyané aktor Koréa Kidul, Park Yong Ha dadi berita heboh kanggo para penggemaré.

Bintang filem kang kondhang iki tinemu wis ora ana nyawané ing kamaré dhéwé.
Ibu aktor/penyanyi iki kang nemu dhèwèké ninggal nggantung diri karo kabel elektrik.
Sadurungé ninggal donya, ora ana tanda-tanda kang ngiringi Park mungkasi uripé.

FILMOGRAFI

Drama serial 

Serial drama kang tau dibintangi Park Yong Ha:
 WHAT A TOUGH WOMAN (1997)
 MORE THAN LOVE
 SNOWFLAKES (2001, KBS)
 SOMUN (2001)
 SUNFLOWER (2000)
 WINTER SONATA (2002, KBS)
 LOVING YOU (2002)
 TOKYO WANKEI (2004)
 ON AIR (2008)
 THE SLINGSHOT (2009)

Film 

Film-filem kang tau dibintangi Park Yong Ha:
 IF IT SNOWS ON CHRISTMAS (1998)
 ALTHOUGH IT IS HATEFUL AGAIN 2002 (2002)
 THE SCAM (2009)

DISKOGRAFI 

Diskografi déning Park Yong Ha:
 DEAR LOVE
 I LOVE YOU SO MUCH
 JUST FOR YESTERDAY
 PARK YONG HA I MISS YOU VERY MUCH

Cathetan suku 

Aktor Koréa Kidul
Lair 1977
Reformasi Kabo (갑오개혁;甲午改革) ya iku sawijining reformasi kang kadadeyan ing taun 1894-1896 M ing Koréa. Rencana kanggo nindakaké reformasi ana ing mangsa Perang -Cina-Jepang, nalika pamréntah Jepang kepéngin papréntahan Korya lan Bauratu Kojong nindakaké reformasi finansial lan piwangun marang tatalaku panguripan lan artatata kang dianggep ora manut marang majuning jaman. Para juru jawat papréntahan Korya mudheng yèn dhèwèké kudu nindakaké sawijining upaya kanggo nylametake kaanan nagara. Reformasi Kabo disahke Ing taun 1894. Reformasi iki duwé ancas ambusak tatalaku babarayan kang adhedhasar Konghucutantra lan mbukak lawang papréntahan kanggo wong-wong kang prigel tanpa disawang saka adêgkahanan parisaba. Tatalaku Reformasi Kabo ngelokake tibane prabawa kaum bangsawan (yangban) ing panguripan babrayan Koréa. Reformasi ing babagan ukum nêpangake tatalaku pangadilan lan pulisi anyar, mbebasake Baturtukon lan menging ngedol baturtukon.

Cathetan suku 

Sajarah Koréa
Chung Ju-Yung (25 November 1915 — 21 Maret 2001) kerep nduwéni gandhèng cénéng karo grup Hyundai. Chang Ju-yung dadi salah sijiné pelopor ing globalisasi Koréa, mulané dhèwèké duwé peran kang wigati ing sajarah Koréa modern.

Chung Ju-Yung lair dadi anaké salah sijiné wong tani. Dhèwèké duwé sadulur kang cacahé wolu, 6 lanang lan 2 wadon. Chung Ju-Yung lair ing Asan-ri, Songjon-myun,Kangwon-do, pagunungan ing utara Koréa. Nalika Chang Ju-yung lair Koréa wis dikuwasani papréntahan Kamaharajan Jepang wiwit taun 1910.
Chung Ju-Yung iku anak pambarep ing kluwargané. Bapake ndhidhik Chung Ju-Yung dadi wong tani. Chung Ju-yung lulus saka sekolah dhasar Songjon nalika taun 1931. Nalika sekolah, Chung Ju-Yung nduwé hobi maca ariwarta ing kantor désa. Nalika iku, surat kabaré ya iku harian Dong kang dadi siji-sijiné ariwarta kang bisa tinemu ing désané. Lumantar kalawarti iku, Chung Ju-Yung éntuk lowongan kerja ing babagan konstruksi ing salah sijiné pelabuhan gedhé kang jenengé Chungji, pelabuhan iki manggon ing salah sijiné kutha kang cérak karo tlatah kang tau dadi wilayahé Uni Soviet.

Chung Ju Yung iku wong kang ngedegaké Hyundai chaebol kang nduwé perusahaan perakitan mobil kang wiwit ngadeg nalika taun 1947.
Ing basa Koréa, tembung "HYUNDAI" tegesé Modern utawa Jaman Saiki, yang selalu update lan nututi perkembangané jaman.

Cathetan suku 

Tokoh Koréa Kidul
Lair 1915
Burasa utawa kerep uga karan buras, iku siji panganan sajinis lepet kang kagawé saka beras kang dimasak mawa santen. Panganan iki wujud panganan khas kang misuwur ing tlatah Sulawesi Kidul.  Burasa bisa dipangan karo sambel kacang, endhog godhog utawa sambel haban, nanging tumrap masarakat Bugis utawa Makassar, Burasa dipangan karo Coto Makassar, Konro, Pallubasa, Nasu lekku (pitik masak laos vèrsi Sulawesi Kidul) utawa panganan mligi mawa duduh liyané (kadhangkala ana kang dipangan bebarengan karo bakso utawa kondhang kanthi jeneng Nyuknyang) kanggo ngganti fungsiné kupat.

Rujukan 

Panganan
Olah-olahan Indonésia
Masakan Sulawesi Kidul
Chung Un-chan (). Chung Un-chan iku Mahamantri Koréa Kidul saiki. Chung Un-Chan iku profesor ing Universitas Naional Seoul wiwit taun 1978. Nalika taun 2009 Chung Un-chan dipilih dadi Mahamantri. Chung Un-chan njabat dadi présidhèn universitas wiwit saka Juli 2002 nganti Juli 2006.

Sadurungé dadi présidhèn universitas, Dr. Chung iku dekan ing fakultas ngèlmu sosial nalika taun 2002. Wiwit taun 1993 nganti taun 1994, Chung Un-chan dadi dekan ing kampus iku. Saliyané iku Dr. Chung iku uga dadi profesor tamu ing Universitas Hawaii nalika taun 1983, sarjana tamu ing Sekolah Ékonomi London wiwit taun 1986 nganti tekan 1987, lan salah sijiné Profesor tamu ing Universitas Ruhr (Jerman) nalika taun 1999. Dr. Chung éntuk gelar B.A. ing babagan Ékonomi ing Universitas Nasional Seoul nalika taun 1970, lan gelar M.A. ing babagan ékonomi saka Universitas Miami (Ohio) nalika taun 1972. Nalika taun 1978, Dr. Chung éntuk gelar Ph.D. ing babagan ngèlmu ékonomi saka Universitas Princeton. Sasi Oktober 2004, Dr. Chung nampa Gelar Kehormatan ing babagan pendhidhikan internasional ing Universitas Nasional Far Eastern kang manggon ing Vladivostok, Ruslan. Dr. Chung uga isih nulis lan neliti ing babagan panalitèn ngenani ékonomi makro lan pasar uang. Karya-karyané uga akèh kang wis dipublikasekaké ing basa Koréa lan Inggris.

Chung Un-chan tau mbukak acara KTT Media Asia Pasifik. Acara iki dianakaké ing Seoul, Koréa Kidul, amarga prihatin karo kaanan ujung Koréa amarga ana kapal patroli angkatan laut Cheonan kang ndadèkaké kurban 38 wong mati lan wolu wong ilang.

Cathetan suku 

Mahamantri Koréa Kidul
Lair 1946